
ΤΕΥΧΟΣ ΔΕΥΤΕΡΟ 


Αρ 


. Φύλλου 4505 


ΑΠΟΦΑΣΕΙΣ 

Αριθμ. 2/92119 

Καθορισμός των κριτηρίων, των όρων και των 
προϋποθέσεων διανομής ειδικού πρόσθετου κοι¬ 
νωνικού μερίσματος έτους 2017 σε μόνιμους κα¬ 
τοίκους νησιωτικών περιοχών. 

ΟΙ ΥΠΟΥΡΓΟΙ ΕΡΓΑΣΙΑΣ, 

ΚΟΙΝΩΝΙΚΗΣ ΑΣΦΑΛΙΣΗΣ 

ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 

ΟΙΚΟΝΟΜΙΚΩΝ 

Έχοντας υπόψη: 

1. Τις διατάξειςτου άρθρου 1 του ν. 4501/2017 (Α' 178), 

2. Τις διατάξεις της παρ. 4 του άρθρου 21 του 
ν. 2859/2000 (Α' 248), όπως τροποποιήθηκαν με τη διά¬ 
ταξη του ά. 118 του ν. 4446/2016 (Α' 240). 

3. Τις διατάξειςτου ν. 4270/2014 «Αρχές δημοσιονομι¬ 
κής διαχείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις» 
(Α' 143). 

4. Τις διατάξειςτου ν. 4389/2016 (Α' 94). 

5. Τις διατάξειςτου ν. 4174/2013 «Φορολογικές διαδι¬ 
κασίες και άλλες διατάξεις» (Α' 170). 

6. Τις διατάξειςτου άρθρου πρώτου, παρ. ΙΑ, υποπαρ. 
ΙΑ.2 του ν. 4093/2012 (Α' 222). 

7. Τις διατάξειςτου άρθρου 40 του ν. 4141/2013 (Α' 81). 

8. Τις διατάξειςτου ν.δ. 356/1974 «Κώδικας Εισπράξεως 
Δημοσίων Εσόδων» (Α' 90). 

9. Τις διατάξεις του ν. 3607/2007 «Σύσταση και Κατα¬ 
στατικό της Ηλεκτρονικής Διακυβέρνησης Κοινωνικής 
Ασφάλισης ΑΕ (Η.ΔΙ.ΚΑ. Α.Ε.) και λοιπές ασφαλιστικές 
και οργανωτικές διατάξεις» (Α' 245). 

10. Τις διατάξειςτου π.δ. 80/2016 «Ανάληψη υποχρε¬ 
ώσεων από τους διατάκτες» (Α' 145). 

11. Τις διατάξεις του άρθρου 90 του «Κώδικα Νομοθεσί¬ 
ας για την Κυβέρνηση και τα κυβερνητικά 'οργανα», που 
κυρώθηκε με το άρθρο πρώτο του π.δ. 63/2005 (Α’ 98). 

12. Τις διατάξεις του π.δ. 73/2015 «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών» (Α’ 116). 

13. Τις διατάξειςτου π.δ. 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών (Α’ 210). 


14. Την υπ' αριθμ. ΥΠΟΙΚ 0010218 ΕΞ 2016 απόφαση 
του Πρωθυπουργού και Υπουργού Οικονομικών «Ανά¬ 
θεση αρμοδιοτήτων στην Υφυπουργό Οικονομικών Αι¬ 
κατερίνη Παπανάτσιου» (Β' 3696). 

15. Την υπ’ αριθμ. Υ29/2015 (Β' 2168) απόφαση του 
Πρωθυπουργού «Ανάθεση αρμοδιοτήτων στον Αναπλη¬ 
ρωτή Υπουργό Οικονομικών Γεώργιο Χουλιαράκη». 

16. Την υπ' αριθμ. Δ27/οικ. 15239/645/2013 (Β' 1227) 
κοινή απόφαση των Υπουργών Οικονομικών και Εργα¬ 
σίας, Κοινωνικής Ασφάλισης και Πρόνοιας, όπως έχει 
τροποποιηθεί και ισχύει. 

17. Την υπ' αριθμ. πρωτ. 2/91586/19.12.2017 εισήγηση 
της Διεύθυνσης Προϋπολογισμού Γενικής Κυβέρνησης 
της Γενικής Διεύθυνσης Προϋπολογισμού και Δημοσιο¬ 
νομικής Πολιτικής του Γενικού Λογιστηρίου του Κράτους. 

18. Το γεγονός ότι από την παρούσα απόφαση προ- 
καλείται πρόσθετη δαπάνη σε βάρος του κρατικού 
προϋπολογισμού, πέραν της αρχικώς προβλεφθεί- 
σας, το ύψος της οποίας εξαρτάται από πραγματικά 
γεγονότα (πλήθος δικαιούχων), προβλέπεται ότι δεν 
θα υπερβεί το ποσό των είκοσι πέντε εκατομμυρίων 
(25.000.000) ευρώ και επιτρέπεται από τις παρούσες 
δημοσιονομικές συνθήκες. Η εν λόγω δαπάνη θα κα¬ 
λυφθεί από τις πιστώσεις που έχουν εγγράφει στον 
προϋπολογισμό εξόδων του Υπουργείου Οικονομικών 
υπό Ειδικό Φορέα 23-200 «Γενικές Κρατικές Δαπάνες», 
ΚΑΕ 2762 «Δαπάνη χορήγησης κοινωνικού μερίσμα¬ 
τος». Προκαλείται επίσης δαπάνη για την αμοιβή της 
ΔΙΑΣ Α.Ε., ύψους περίπου πενήντα χιλιάδων (50.000) 
ευρώ, που θα καλυφθεί από τις εγγεγραμμένες πιστώ¬ 
σεις του προϋπολογισμού εξόδων του Υπουργείου 
Οικονομικών, υπό Ειδικό Φορέα 23-200 «Γενικές Κρα¬ 
τικές Δαπάνες» και ΚΑΕ 0874 «Αμοιβές και προμήθειες 
τραπεζών και πιστωτικών ιδρυμάτων». 

19. Την υπ' αρ. ΔΟΔΑ 0002680ΕΞ 2017/19.12.2017 
απόφαση ανάληψης υποχρέωσης στον προϋπολογι¬ 
σμό του Υπουργείου Οικονομικών τρέχοντος έτους και 
ειδικότερα στον Ε.Φ 23-200 και ΚΑΕ 0874 για κάλυψη 
της δαπάνης αμοιβής της ΔΙΑΣ Α.Ε. (καταχώριση με α/α 
100327 στο Βιβλίο Εγκρίσεων και Εντολών Πληρωμής 
καιΑΔΑ 960ΧΗ-Σ16). 

20. Τις ιδιαίτερες συνθήκεςτων νησιωτικών περιοχών. 

21. Το γεγονός ότι η ειδική εντολή πληρωμής του άρ¬ 
θρου 4 παρ. 4 επέχει θέση απόφασης ανάληψης υποχρέ¬ 
ωσης, αποφασίζουμε: 












59678 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'4505/20.12.2017 


Καθορίζουμε τα κριτήρια εισοδήματος, περιουσίας, δι¬ 
αμονής, καθώς και λοιπά κριτήρια για την εφάπαξ κατα¬ 
βολή ειδικού πρόσθετου κοινωνικού μερίσματος έτους 
2017 σε μόνιμους κατοίκους νησιωτικών περιοχών, όπως 
αυτές προσδιορίζονται κατωτέρω, τις επιμέρους κατηγο¬ 
ρίες των δικαιούχων, τη βάση, τον τρόπο υπολογισμού 
και το ύψος της παροχής ανά κατηγορία δικαιούχων, 
τις προϋποθέσεις, τον φορέα, τη διαδικασία, τον χρόνο 
και τρόπο καταβολής, τον χρόνο και τρόπο ελέγχου των 
εισοδηματικών, περιουσιακών και των λοιπών κριτηρίων 
για τη χορήγησή του, καθώς και κάθε άλλη αναγκαία 
λεπτομέρεια για την εφαρμογή του άρθρου 1 του νόμου 
ν. 4501/2017 (Α’ 178), ως ακολούθως: 

Άρθρο 1 

Ορισμοί 

Ωφελούμενη μονάδα: το νοικοκυριό, του οποίου ο 
δικαιούχος δηλώνει ως μόνιμη κατοικία στη δήλωση 
φορολογίας εισοδήματος του φορολογικού έτους 2016 
νησί των Νομών Έβρου, Λέσβου, Χίου, Σάμου και Δωδε- 
κανήσου, πλην των νήσων Ρόδου, Καρπάθου, Λέσβου, 
Λέρου, Σάμου, Χίου και Κω, απαρτιζόμενο από όλα τα εν 
ζωή κατά την υποβολή της αίτησης άτομα που διαμέ¬ 
νουν κάτω από την ίδια στέγη, συμπεριλαμβανομένων 
και των φιλοξενούμενων ατόμων, όπως προκύπτει από 
τις δηλώσεις φορολογίας εισοδήματος του φορολογικού 
έτους 2016. Στην ωφελούμενη μονάδα εντάσσονται υπο¬ 
χρεωτικά και τα ενήλικα τέκνα έως 25 ετών που φοιτούν 
σε πανεπιστημιακές σχολές ή σχολεία ή ινστιτούτα επαγ¬ 
γελματικής εκπαίδευσης ή κατάρτισης, ανεξαρτήτως του 
τόπου διαμονής τους. 

Τα άτομα που έχουν δηλώσει ότι φιλοξενούνται από 
φυσικά πρόσωπα στις δηλώσεις φορολογίας εισοδήμα¬ 
τος του φορολογικού έτους 2016, δεν έχουν ίδιο δικαίωμα 
στην καταβολή ειδικού πρόσθετου κοινωνικού μερίσμα¬ 
τος και προσμετρώνται υποχρεωτικά στη φιλοξενούσα 
μονάδα. Περιλαμβάνονται, επίσης, όσοι διαβιούν στον 
δρόμο ή σε ακατάλληλα καταλύματα, με την προϋπόθεση 
ότι έχουν καταγραφεί από τις κοινωνικές υπηρεσίες των 
Δήμων ή κάνουν χρήση των υπηρεσιών Ανοικτών Κέ¬ 
ντρων Ημέρας Αστέγων που λειτουργούν στους Δήμους. 

Δικαιούχος: το ενήλικο άτομο που υποβάλλει αίτηση 
για λογαριασμό της ωφελούμενης μονάδας, η οποία έχει 
κριθεί και πληροί τα κριτήρια ένταξης στο πρόγραμμα. 

Ανήλικα μέλη: τα μέλη της ωφελούμενης μονάδας έως 
18 ετών. 

Συνολικό εισόδημα ωφελούμενης μονάδας: το συνο¬ 
λικό, πραγματικό ή τεκμαρτό, εισόδημα από κάθε πηγή 
ημεδαπής και αλλοδαπής προέλευσης- προ φόρων, μετά 
την αφαίρεση των εισφορών για κοινωνική ασφάλιση - 
όλων των μελών της ωφελούμενης μονάδας, όπως προ¬ 
κύπτει από τις δηλώσεις φορολογίας εισοδήματος του 
φορολογικού έτους 2016. Στο συνολικό εισόδημα της 
ωφελούμενης μονάδας συμπεριλαμβάνεται το σύνο¬ 
λο των επιδομάτων και των κάθε μορφής χρηματικών 
μεταβιβάσεων, καθώς και το σύνολο των εισοδημάτων 
που απαλλάσσονται από τον φόρο ή φορολογούνται 
με ειδικό τρόπο. 


Ειδικά για όσους έχουν συμπληρώσει στις 31.10.2017 
τουλάχιστον έξι (6) μήνες συνεχόμενης ανεργίας εντός 
του τρέχοντος έτους (2017), όπως αυτό προκύπτει από τα 
μητρώα ανέργων του Οργανισμού Ασφάλισης Εργατικού 
Δυναμικού (ΟΑΕΔ), δεν λαμβάνεται υπόψη τυχόν ατομι¬ 
κό εισόδημα του φορολογικού έτους 2016 από μισθωτή 
εργασία έως το ύψος των 9.000 ευρώ, προσαυξανόμενο 
κατά το ποσό των 1.500 ευρώ για κάθε επιπλέον μήνα 
ανεργίας πέραν των έξι (6) μηνών εντός του έτους 2017. 
Στον όρο μισθωτή εργασία περιλαμβάνονται επιπλέον 
και τα εισοδήματα της περ. στ’ της παρ. 2 του άρθρου 
12 του ν.4172/2013 (Α’ 167), όπως καταγράφονται στους 
κωδικούς 307-308 του εντύπου Ε1, το άθροισμα καθα¬ 
ρών ποσών από παροχή εργασίας με εργόσημο, όπως 
καταγράφονται στους κωδικούς 309-310 του εντύπου 
Ε1, καθώς και τα εισοδήματα από οικοδομικά ένσημα, 
αυτασφάλιση κ.λπ., όπως καταγράφονται στους κωδι¬ 
κούς 311-312 του εντύπου Ε1. 

Κλίμακα ισοδυναμίας ωφελούμενης μονάδας: το 
άθροισμα της στάθμισης που προκύπτει ανάλογα με 
τη σύνθεση της ωφελούμενης μονάδας και τον αριθμό 
των μελών της, δίνοντας στάθμιση 1 μονάδα στον πρώ¬ 
το ενήλικα, 0,5 σε κάθε επιπλέον ενήλικα και 0,25 στα 
ανήλικα μέλη. Προκειμένου για ωφελούμενη μονάδα με 
ένα τουλάχιστον πρόσωπο με ποσοστό αναπηρίας 67% 
και άνω (κωδικοί εντύπου Ε1: 001, 002, 005, 006 905, 
906,913 και 914), η κλίμακα ισοδυναμίας ωφελούμενης 
μονάδος προσαυξάνεται κατά 0,5 για κάθε ανάπηρο μέ¬ 
λος. Προκειμένου για μονογονεϊκά νοικοκυριά που λαμ¬ 
βάνουν το ενιαίο επίδομα στήριξης τέκνων ή το ειδικό 
επίδομα τρίτεκνων/πολύτεκνων οικογενειών η κλίμακα 
ισοδυναμίας ωφελούμενης μονάδας προσαυξάνεται 
κατά 0,25 για τον πρώτο ενήλικα. Το μέγιστο της κλίμα¬ 
κας ισοδυναμίας δεν επιτρέπεται σε καμία περίπτωση 
να υπερβαίνει το 3. 

Ισοδύναμο εισόδημα ωφελούμενης μονάδας: το ει¬ 
σόδημα που προκύπτει από τη διαίρεση του συνολικού 
εισοδήματος της ωφελούμενης μονάδας με την αντίστοι¬ 
χη κλίμακα ισοδυναμίας και το οποίο καθορίζει την επι- 
λεξιμότητά της και το ύψος του κοινωνικού μερίσματος, 
σύμφωνα με τα οριζόμενα στο άρθρο 2. 

Ποσό εισοδηματικής ενίσχυσης: το εφάπαξ ποσό των 
700 ευρώ για την 1 η κατηγορία δικαιούχων, των 600 
ευρώ για τη 2η κατηγορία δικαιούχων και των 500 ευρώ 
για την 3η κατηγορία δικαιούχων, όπως αυτές ορίζονται 
στο άρθρο 2, πολλαπλασιαζόμενο με την κλίμακα ισο¬ 
δυναμίας της ωφελούμενης μονάδας. 

Δηλώσεις φορολογίας εισοδήματος του φορολογικού 
έτους 2016: Οι εκκαθαρισμένες αρχικές ή τροποποιητι- 
κές δηλώσεις φορολογίας εισοδήματος, οι οποίες έχουν 
υποβληθεί έως 31/10/2017. 

Άρθρο 2 

Κριτήρια ένταξης στο πρόγραμμα 

Η ωφελούμενη μονάδα δικαιούται το ειδικό πρόσθετο 
κοινωνικό μέρισμα εφόσον πληρούνται σωρευτικά τα 
ακόλουθα κριτήρια εισοδήματος, περιουσίας, διαμονής, 
καθώς και τα λοιπά κριτήρια της παρ. 3: 




Τεύχος Β' 4505/20.12.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


59679 


1. Εισοδηματικά κριτήρια 

Για την καταβολή της εισοδηματικής ενίσχυσης, το ισο¬ 
δύναμο εισόδημα της ωφελούμενης μονάδας, όπως ορί¬ 
ζεται στο άρθρο 1, δεν πρέπει να υπερβαίνει το ποσό των 
24.000 ευρώ. Η ωφελούμενη μονάδα εντάσσεται στην 1 η 
κατηγορία δικαιούχων, εάν το ισοδύναμο εισόδημα της 
δεν υπερβαίνει το ποσό των 8.000 ευρώ, στη 2η κατη¬ 
γορία δικαιούχων, εάν το ισοδύναμο εισόδημα της δεν 
υπερβαίνει το ποσό των 16.000 ευρώ και στην 3η κατη¬ 
γορία δικαιούχων, εάν το ισοδύναμο εισόδημα της δεν 
υπερβαίνει το ποσό των 24.000 ευρώ (βλ. Παράρτημα Α). 

2. Περιουσιακά κριτήρια 

α. Ακίνητη περιουσία: 

Η συνολική φορολογητέα αξία της ακίνητης περιου¬ 
σίας όλων των μελών της ωφελούμενης μονάδας, στην 
Ελλάδα ή στο εξωτερικό, όπως αυτή προσδιορίζεται 
για τον υπολογισμό του συμπληρωματικού ΕΝ.Φ.Ι.Α. με 
τις διατάξεις του ν. 4223/2013 (Α' 287) και προκύπτει 
από την τελευταία εκδοθείσα μέχρι 31.10.2017 πράξη 
προσδιορισμού φόρου, δεν μπορεί να υπερβαίνει στο 
σύνολο της το ποσό των 200.000 ευρώ για μονομελή 
ωφελούμενη μονάδα, προσαυξανόμενη κατά ένα έκτο 
(1/6) των 200.000 ευρώ για κάθε πρόσθετο μέλος και 
έως του ποσού των 300.000 ευρώ. 

β. Κινητή περιουσία: 

Το συνολικό ύψος των καταθέσεων όλων των μελών της 
ωφελούμενης μονάδας σε όλα τα πιστωτικά ιδρύματα της 
χώρας ή του εξωτερικού, ή/και η τρέχουσα αξία μετοχών, 
ομολόγων κ.τ.λ., όπως προκύπτουν από τις ηλεκτρονικές 
διασταυρώσεις δεν μπορεί να υπερβαίνει το ποσό των 
15.000 ευρώ για μονομελή ωφελούμενη μονάδα, πολλα- 
πλασιαζόμενο με την αντίστοιχη κλίμακα ισοδυναμίας της 
ωφελούμενης μονάδας ανάλογα με τη σύνθεση αυτής. 

Τ ο συνολικό ποσό από τόκους καταθέσεων των μελών 
της ωφελούμενης μονάδας σε όλα τα πιστωτικά ιδρύμα¬ 
τα της χώρας ή του εξωτερικού, όπως έχουν δηλωθεί στη 
δήλωση φορολογίας εισοδήματος (Ε1) του φορολογικού 
έτους 2016, δεν μπορεί να υπερβαίνει το ποσό που προ¬ 
κύπτει από τον κατωτέρω μαθηματικό τύπο: 

Ετήσιος τόκος = 15.000*κλίμακα ισοδυναμίας ωφε¬ 
λούμενης μονάδας * μέσο ετήσιο καταθετικό επιτόκιο 
2016/100 

γ. Περιουσιακά τεκμήρια: 

Εξαιρούνται από τη χορήγηση και δεν κρίνονται δικαι¬ 
ούχοι του ειδικού πρόσθετου κοινωνικού μερίσματος 
νοικοκυριά, τα μέλη των οποίων, βάσει της δήλωσης 
φορολογίας εισοδήματος του φορολογικού έτους 2016: 

-εμπίπτουν στον φόρο πολυτελούς διαβίωσης, 

- δηλώνουν δαπάνες για αμοιβές πληρωμάτων σκα¬ 
φών αναψυχής, 

- δηλώνουν δαπάνες άνω των χιλίων πεντακοσίων 
(1.500) ευρώ για δίδακτρα σε ιδιωτικά σχολεία, 

- δηλώνουν δαπάνες για οικιακούς βοηθούς, οδηγούς 
αυτοκινήτων, δασκάλους και λοιπό προσωπικό, 

όπως αυτές προσδιορίζονται στους αντίστοιχους κω¬ 
δικούς του εντύπου Ε1. 


Επιπλέον, εξαιρούνται από τη χορήγηση και δεν κρί- 
νονται δικαιούχοι του ειδικού πρόσθετου κοινωνικού 
μερίσματος φορολογικοί κάτοικοι αλλοδαπής, οι οποίοι 
υποχρεούνται να υποβάλουν δήλωση φορολογίας εισο¬ 
δήματος στην Ελλάδα, καθώς και ο/η σύζυγος αυτών. 

3. Κριτήριο διαμονής και λοιπά κριτήρια (ασφάλισης, 
υποβολής φορολογικής δήλωσης κ.λπ.) 

Ο δικαιούχος του ειδικού πρόσθετου κοινωνικού 
μερίσματος πρέπει να διαμένει νόμιμα και μόνιμα 
στην ελληνική επικράτεια για τα τελευταία πέντε έτη 
(5), όπως αυτό προκύπτει από την υποβολή δηλώ¬ 
σεων φορολογίας εισοδήματος κατά την τελευταία 
πενταετία. Επιπλέον, ο δικαιούχος θα πρέπει να έχει 
δηλώσει ως μόνιμη κατοικία στη δήλωση φορολογίας 
εισοδήματος του φορολογικού έτους 2016 νησί των 
Νομών Έβρου, Λέσβου, Χίου, Σάμου, Δωδεκανήσου, 
πλην των νήσων Ρόδου, Καρπάθου, Λέσβου, Λέρου, 
Σάμου, Χίου και Κω. 

Ο δικαιούχος οφείλει να είναι ασφαλισμένος τουλάχι¬ 
στον μία φορά σε οποιονδήποτε φορέα κύριας ασφά¬ 
λισης και για χρόνο ασφάλισης μεγαλύτερο του ενός 
μήνα μέχρι και 31/10/2017, όπως αυτό προκύπτει από 
το μητρώο Άμεσα Ασφαλισμένων και Συνταξιούχων 
του ΕΦΚΑ είτε να είναι συνταξιούχος εξ ιδίου δικαιώ¬ 
ματος ή εκ μεταβιβάσεως είτε να λαμβάνει το επίδομα 
κοινωνικής αλληλεγγύης ανασφάλιστων υπερηλίκων 
του άρθρου 93 του ν. 4387/2016 (Α' 85). Το κριτήριο 
της υποχρεωτικής ασφάλισης τουλάχιστον μία φορά σε 
οποιονδήποτε φορέα κύριας ασφάλισης και για χρόνο 
ασφάλισης μεγαλύτερο του ενός μήνα μέχρι 31.10.2017 
δεν ισχύει για τις εξής περιπτώσεις: α) για δικαιούχους 67 
ετών και άνω και β) για μονοπρόσωπα νοικοκυριά, στα 
οποία ο δικαιούχος είναι πρόσωπο με ποσοστό αναπη¬ 
ρίας 67% και άνω (κωδικοί εντύπου Ε1: 001,002, 005, 
006 905, 906, 913 και 914). 

Ο δικαιούχος και όλα τα ενήλικα μέλη του νοικοκυ¬ 
ριού πρέπει να έχουν υποβάλει δηλώσεις φορολογίας 
εισοδήματος φορολογικού έτους 2016, εφόσον έχουν 
υποχρέωση. 

Άρθρο 3 

Διαδικασία υποβολής αιτήσεων 

Η διαδικασία υποβολής αιτήσεων αποτελείται από τα 
κάτωθι στάδια: 

1. Η αίτηση, η οποία επέχει θέση υπεύθυνης δήλωσης 
του ν. 1599/1986 (Α' 75) ως προς τα δηλούμενα στοιχεία 
και συναίνεσης για τη λήψη φορολογικών δεδομένων 
που τηρούνται στην Α.Α.Δ.Ε., υποβάλλεται από τον/ 
την υπόχρεο ή τον/τη σύζυγο του υπόχρεου υποβολής 
δήλωσης φορολογίας εισοδήματος της ωφελούμενης 
μονάδας μέσω του διαδικτυακού τόπου του προγράμμα¬ 
τος (νννννν.Ι<οίηοηίΙ<οπηθΓί5πη3.9Γ), χρησιμοποιώντας τους 
προσωπικούς κωδικούς πρόσβασης του πληροφοριακού 
συστήματοςΤΑΧΙδπθΐ της Ανεξάρτητης Αρχής Δημοσίων 
Εσόδων (Α.Α.Δ.Ε.). 




59680 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'4505/20.12.2017 


Κατ’ εξαίρεση, είναι δυνατή η οίκοθεν καταβολή του 
ειδικού πρόσθετου κοινωνικού μερίσματος σε δικαι¬ 
ούχους, εφόσον πληρούνται σωρευτικά τα ακόλουθα 
κριτήρια: 

α) Ο υπόχρεος ή συνυπόχρεος είναι είτε συνταξι¬ 
ούχος είτε λαμβάνει το επίδομα κοινωνικής αλληλεγ¬ 
γύης ανασφάλιστων υπερηλίκων του άρθρου 93 του 
ν.4387/2016. 

β) Ο υπόχρεος ή συνυπόχρεος είναι ηλικίας εβδομήντα 
(70) ετών και άνω. 

γ) Δεν υπάρχουν στην ωφελούμενη μονάδα εξαρτώ- 
μενα μέλη ούτε φιλοξενούμενοι. 

δ) Έχει δηλωθεί κύρια κατοικία (πίνακας υπ’ αρ. 5 
στο έντυπο Ε1) και όχι φιλοξενία σε άλλο φυσικό πρό¬ 
σωπο. 

2. Σε περίπτωση ωφελούμενης μονάδας που απαρτίζε¬ 
ται και από φιλοξενούμενα μέλη, η αίτηση υποβάλλεται 
αποκλειστικά από τον/την υπόχρεο ή τον/τη σύζυγο του 
υπόχρεου υποβολής δήλωσης φορολογίας εισοδήματος 
της φιλοξενούσας μονάδας, για το σύνολο των μελών της 
ωφελούμενης μονάδας. Σε αυτήν την περίπτωση, κατά 
την επεξεργασία της αίτησης, θα ζητηθεί η συναίνεση 
των φιλοξενούμενων ατόμων μέσω των κωδικών τους 
ΤΑΧΙ5πθΐ για τη λήψη από την ΗΔΙΚΑ Α.Ε.των στοιχείων 
τους που τηρούνται στην Α.Α.Δ.Ε.. Η συναίνεση όλων 
των φιλοξενούμενων ενηλίκων εντός της προθεσμίας 
υποβολής της αίτησης είναι απαραίτητη προϋπόθεση 
για την ολοκλήρωσή της. 

3. Όλα τα δεδομένα που αφορούν σε προσωπικά στοι¬ 
χεία, στη σύνθεση του νοικοκυριού, σε φορολογικά και 
οικονομικά στοιχεία, στοιχεία εγγραφής στον ΕΦΚΑ και 
στοιχεία ανεργίας, προκύπτουν από διασυνδέσεις ή δια¬ 
σταυρώσεις ιδίως με τις βάσεις δεδομένων της ΑΑΔΕ, του 
ΑΜΚΑ, του ΕΦΚΑ, της ΕΑΠ και του ΟΑΕΔ καιπροσυμπλη- 
ρώνονται αυτόματα. Τα δεδομένα που συγκεντρώνει 
η Η.ΔΙ.Κ.Α. Α.Ε. θα χρησιμοποιηθούν αποκλειστικά και 
μόνο για τις ανάγκες επεξεργασίας των αιτήσεων χο¬ 
ρήγησης του κοινωνικού μερίσματος. Απαραίτητη είναι 
η συμπλήρωση αριθμού λογαριασμού ΙΒΑΝ. Ο αϊτών 
φέρει την ευθύνη για τη συμπλήρωση αριθμού λογα¬ 
ριασμού, ο οποίος είναι έγκυρος και ενεργός και στον 
οποίο είναι υποχρεωτικά είτε αποκλειστικός δικαιούχος 
είτε συνδικαιούχος. 

Εάν ο ενδιαφερόμενος δεν είναι αποκλειστικά δικαι¬ 
ούχος ή συνδικαιούχος στον δηλωμένο αριθμό λογαρια¬ 
σμού, δεν κρίνεται δικαιούχος του ειδικού πρόσθετου 
κοινωνικού μερίσματος και δεν πραγματοποιείται η σχε¬ 
τική πληρωμή, ακόμα και αν πληρούνται τα κριτήρια 
χορήγησής του. 

Σε περίπτωση που κάποιος ΙΒΑΝ δεν είναι ενεργός, με 
αποτέλεσμα να μην είναι δυνατή η πίστωση του λογαρια¬ 
σμού, στον οποίο ο ενδιαφερόμενος είναι αποκλειστικά 
δικαιούχος ή συνδικαιούχος, θα πρέπει αυτός να μεταβεί 
στο οικείο πιστωτικό ίδρυμα και να διευθετήσει το εν 
λόγω ζήτημα μέχρι τη λήξη της προθεσμίας υποβολής 


αιτήσεων. Εάν ο ίδιος ΙΒΑΝ εμφανίζεται δηλωμένος τρεις 
ή περισσότερες φορές για διαφορετικούς αιτούντες, τότε 
η αίτηση ακυρώνεται αυτόματα. 

4. Κατά την επεξεργασία της αίτησης, ο αϊτών δύναται 
να αλλάξει τη σύνθεση της ωφελούμενης μονάδας, όπως 
αυτή προκύπτει από τη δήλωση φορολογίας εισοδήμα¬ 
τος του φορολογικού έτους 2016, με την προσθήκη τέ¬ 
κνου που έχει γεννηθεί μετά την 31.12.2016, εισάγοντας 
τον Α.Μ.Κ.Α. του. 

5. Σε περίπτωση που στη σύνθεση του νοικοκυριού, 
όπως αυτή απεικονίζεται στη βάση δεδομένων της 
ΑΑΔΕ και τις δηλώσεις φορολογίας εισοδήματος του 
2016, προκύψει φιλοξενούμενο μέλος, το οποίο είναι 
άγνωστο στον αιτούντα, ο τελευταίος δύναται να το 
εξαιρέσει, χρησιμοποιώντας την αντίστοιχη επιλογή 
που θα είναι διαθέσιμη στο σύστημα. 

Η επιλογή αυτή συνιστά καταγγελία προς την οικεία 
ΔΟΥ σε βάρος του εμφαινόμενου ως φιλοξενούμενου 
περί ψευδούς υποβολής δήλωσης φορολογίας εισοδή¬ 
ματος. Στη συνέχεια ο αϊτών δύναται να προχωρήσει 
στη διαδικασία υποβολής αίτησης. 

6. Σε περίπτωση που προκύψει ασυμφωνία στοιχείων 
μεταξύ ΑΦΜ και ΑΜΚΑ, ο αϊτών ή τα μέλη του νοικο¬ 
κυριού (ανάλογα με το μέλος στου οποίου τα στοιχεία 
υπάρχει ασυμφωνία) θα πρέπει εντός της προθεσμίας 
υποβολής αιτήσεων να αιτηθεί την αλλαγή στοιχείων 
του ΑΜΚΑ του στα ΚΕΠ. Στη συνέχεια, θα πρέπει να προ¬ 
χωρήσει στην ολοκλήρωση της διαδικασίας υποβολής 
της αίτησης. 

7. Σε περίπτωση που προκύψει ασυμφωνία των 
στοιχείων ΑΜΚΑ, ΑΦΜ ή του ελάχιστου χρόνου 
ασφάλισης, όπως αυτά προκύπτουν από το μητρώο 
του ΕΦΚΑ, ο αϊτών θα πρέπει εντός της προθεσμίας 
υποβολής αίτησης να επικαιροποιήσειτα στοιχεία του 
στον ΕΦΚΑ. 

8. Μετά την οριστική υποβολή της αίτησης, ο αϊτών 
ενημερώνεται αυτόματα για την έγκριση ή την απόρριψη 
της, καθώς και για το ύψος της παροχής. 

9. Η αίτηση δύναται να ακυρωθεί από τον αιτούντα εντός 
της προθεσμίας υποβολής αιτήσεων -ανεξάρτητα του αν 
έχει υποβληθεί οριστικά ή όχι- και να υποβληθεί νέα. 

10. Άτομα που έχουν δηλώσει στη δήλωση φορο¬ 
λογίας εισοδήματος του φορολογικού έτους 2016 
ότι φιλοξενούνται από φυσικά πρόσωπα, δεν είναι 
χωριστά δικαιούχοι ειδικού πρόσθετου κοινωνικού 
μερίσματος. 

Άρθρο 4 

Χρόνος υποβολής αιτήσεων και πληρωμών 

1. Για τη μηχανογραφική διαδικασία χορήγησης του 
ειδικού πρόσθετου κοινωνικού μερίσματος ορίζεται ως 
αρμόδιος φορέας η Ανώνυμη Εταιρεία με την επωνυ¬ 
μία Ηλεκτρονική Διακυβέρνηση Κοινωνικής Ασφάλισης 
(εφεξής Η.ΔΙ.Κ.Α. Α.Ε.). 

2. Η καταβολή του ειδικού πρόσθετου κοινωνικού 
μερίσματος γίνεται εφάπαξ με πίστωση σε τραπεζικό 
λογαριασμό του δικαιούχου, ο οποίος υποδεικνύεται 
στην κατά τα ανωτέρω υποβαλλόμενη αίτηση του. 

Η Η.ΔΙ.Κ.Α. Α.Ε. συντάσσει αναλυτική κατάσταση 
δικαιούχων, η οποία περιλαμβάνει τα πλήρη στοιχεία 
των δικαιούχων, τον αριθμό τραπεζικού λογαριασμού 
σε μορφή I ΒΑΝ, το πιστωτικό ίδρυμα στο οποίο τη¬ 
ρείται ο λογαριασμός και το ποσό ειδικού πρόσθετου 
κοινωνικού μερίσματος που αντιστοιχεί σε κάθε δικαι¬ 
ούχο. Η ηλεκτρονική μορφή της κατάστασης αυτής 
είναι επεξεργάσιμη από την εταιρία «Διατραπεζικά συ¬ 
στήματα Α.Ε.» (ΔΙΑΣ Α.Ε.) προς την οποία και διαβιβά¬ 
ζεται. Επίσης, διαβιβάζεται συγκεντρωτική κατάσταση 
δικαιούχων σε έντυπη και ηλεκτρονική μορφή που 
περιλαμβάνει το συνολικό ποσό ειδικού πρόσθετου 
κοινωνικού μερίσματος, ολογράφως και αριθμητικώς, 
ανά τράπεζα ή πιστωτικό ίδρυμα. 

Οι ανωτέρω καταστάσεις εγκρίνονται από τον αρμό¬ 
διο διατάκτη του Υπουργείου Οικονομικών. 

3. Η ανωτέρω έντυπη συγκεντρωτική κατάσταση 
αποστέλλεται στη Διεύθυνση Λογιστικής Γενικής 
Κυβέρνησης του Γενικού Λογιστηρίου του Κράτους 
(Γ.Λ.Κ.), η οποία εκδίδει, βάσει αυτής, ειδική εντολή 
προς την Τράπεζα της Ελλάδος για χρέωση του λο¬ 
γαριασμού του Δημοσίου 200 «Ελληνικό Δημόσιο - 
Συγκέντρωση Εισπράξεων - Πληρωμών» με πίστωση 
των τραπεζικών λογαριασμών των οικείων τραπεζών 
ή πιστωτικών ιδρυμάτων, μέσω των οποίων διενερ- 
γούνται οι πληρωμές των δικαιούχων. 

Η ανωτέρω εντολή κοινοποιείται στη Διεύθυνση 
Προϋπολογισμού και Δημοσιονομικών Αναφορών 
της Γενικής Διεύθυνσης Οικονομικών Υπηρεσιών του 
Υπουργείου Οικονομικών και στη ΔΙΑΣ Α.Ε.. 

4. Γιατην πληρωμή του ειδικού πρόσθετου κοινωνικού 
μερίσματος, η ειδική εντολή πληρωμής της προηγού¬ 
μενης παραγράφου επέχει θέση απόφασης ανάληψης 
υποχρέωσης. 


5. α. Η εμφάνιση των σχετικών πληρωμών στη δη¬ 
μόσια ληψοδοσία πραγματοποιείται με την έκδοση 
συμψηφιστικών χρηματικών ενταλμάτων από τη 
Διεύθυνση Οικονομικής Διαχείρισης της Γενικής Δι¬ 
εύθυνσης Οικονομικών Υπηρεσιών του Υπουργείου 
Οικονομικών. 

β. Δικαιολογητικά για την έκδοση των σχετικών χρη¬ 
ματικών ενταλμάτων ορίζονται τα ακόλουθα: 

ί) Απόφαση του Υπουργού Οικονομικών για την έκ¬ 
δοση του συμψηφιστικού χρηματικού εντάλματος, που 
εκδίδεται με μέριμνα της Διεύθυνσης Λογιστικής Γενικής 
Κυβέρνησης του Γ.Λ.Κ.. 

ί) Συγκεντρωτική κατάσταση της παραγράφου 3. 

ίϋ)Αντίγραφα της ειδικής εντολής προς την Τράπεζα 
της Ελλάδος και της αναγγελίας τηςΤράπεζας για τη χρέ¬ 
ωση του λογαριασμού 200. 

6. Η Διεύθυνση Λογιστικής Γενικής Κυβέρνησης, 
οι συμβαλλόμενες τράπεζες και τα λοιπά πιστωτι¬ 
κά ιδρύματα δεν θεωρούνται δημόσιοι υπόλογοι 
και ευθύνονται μόνο για τυχόν λάθη από δική τους 
υπαιτιότητα. 

Άρθρο 5 

Αχρεωστήτως καταβληθέντα - 

Αναδρομικότητα και συμψηφισμός πληρωμών 

1. Με την επιφύλαξη τυχόν προστίμων που προ- 
βλέπονται από άλλες διατάξεις, στα φυσικά πρόσω¬ 
πα που δηλώνουν ψευδή στοιχεία στην αίτηση τους, 
επιβάλλονται οι κυρώσεις που προβλέπονται από την 
κείμενη νομοθεσία σε περίπτωση υποβολής ψευδούς 
δηλώσεως. 

2. Τυχόν αχρεωστήτως καταβληθέντα ποσά καταλογί¬ 
ζονται σε βάρος του ανοικείως λαβόντος, με απόφαση 
του Υπουργού Οικονομικών ή του νομίμως εξουσιοδο¬ 
τημένου από αυτόν οργάνου και εισπράττονται κατά τις 
διατάξεις του ΚΕΔΕ. 

ΠΑΡΑΡΤΗΜΑ Α: 

Παραδείγματα υπολογισμού εισοδηματικών ορίων 

και εισοδηματικής ενίσχυσης ανά σύνθεση ωφελούμενης μονάδας 


Σύνθεση Ωφελούμενης Μονάδας 

Εισοδηματικά όρια 

Εισοδηματική ενίσχυση 

Μονοπρόσωπο 

[0-8000] (8000-16000] (16000-24000] 

700 600 500 

Δύο ενήλικα μέλη 

(0-12000] (12000-24000] (24000-36000] 

1050 900 750 

Δύο ενήλικα και ένα ανήλικο μέλος 

(0-16000] (16000-32000] (32000-48000] 

140012001000 

Τρία ενήλικα και ένα ανήλικο μέλος 
ή δύο ενήλικα και τρία ανήλικα μέλη 

(0-18000] (18000-36000] (36000-54000] 

1575 1350 1125 

Τέσσερα ενήλικα μέλη ή 

δύο ενήλικα και τέσσερα ανήλικα μέλη 

(0-20000] (20000-40000] (40000-60000] 

1750 1500 1250 

Πέντε ή περισσότερα ενήλικα μέλη ή δύο 
ενήλικα και έξι ή περισσότερα ανήλικα μέλη 

(0-24000] (24000-48000] (48000-72000] 

210018001500 


Άρθρο 6 
Έναρξη ισχύος 

Η απόφαση αυτή ισχύει από τη δημοσίευσή της στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Δεκεμβρίου 2017 
Οι Υπουργοί 

Εργασίας, 

Κοινωνικής Ασφάλισης 

και Κοινωνικής Αλληλεγγύης Οικονομικών 

ΕΥΤΥΧΙΑ ΑΧΤΣΙΟΓΛΟΥ ΕΥΚΛΕΙΔΗΣ ΤΣΑΚΑΛΩΤΟΙ 


Αναπληρωτής Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 


Υφυπουργός Οικονομικών 

ΑΙΚΑΤΕΡΙΝΗ ΠΑΠΑΝΑΤΣΙΟΥ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























